రీసెంట్గా ఇండో చైనీస్ చిత్రం 'కుంగ్ ఫూ యోగా'లో జాకీచాన్ సరసన ఆడిపాడిన అమైరా దస్తూర్.. ఇప్పుడు టాలీవుడ్ ఎంట్రీ ఇస్తోంది. గతంలో ధనుష్ డబ్బింగ్ మూవీ 'అనేకుడు'తో మెప్పించిన ఈ బ్యూటీ.. ఇప్పుడు మంచు విష్ణు సరసన మెరవబోతోంది. విష్ణు హీరోగా రూపొందబోతున్న “ఆచారి అమెరికా యాత్ర” అనే చిత్రంలో హీరోయిన్ గా అమైరా దస్తూర్ను తీసుకున్నారట. నిజానికి ఈ సినిమా కోసం కొత్త హీరోయిన్ వేటలో ఉన్న యూనిట్.. ఎలాగూ టాలీవుడ్కు అమైరా కొత్తే కదా అనుకున్నారేమో ఈ బ్యూటీనే విష్ణు సరసన ఫైనల్ చేశారు. కొన్నాళ్లుగా కామెడీ జానర్లోనే హిట్ కొట్టే ప్రయత్నంలో ఉన్నాడు మంచు విష్ణు. గతంలో తనకు ‘దేనికైనా రెడీ’ వంటి హిట్ ఇచ్చిన జి.నాగేశ్వర్ రెడ్డితో.. విష్ణు కలసి వర్క్ చేస్తున్న మూడో చిత్రమిది. గత ఏడాది వీరిద్దరి కాంబినేషన్ లో ‘ఈడో రకం ఆడో రకం’ అనే సినిమా వచ్చింది. ఇక పక్కా కమర్షియల్ ఎంటర్ టైనర్గా రూపొందనున్న “ఆచారి అమెరికా యాత్ర”  సినిమాను ఎంఎల్ కుమార్ చౌదరి నిర్మిస్తుండగా.. ఇందులో బ్రహ్మీతో సహా పలువురు స్టార్ కమెడియన్స్ నటించబోతున్నారట. మార్చి-19న ఈ సినిమా ప్రారంభం కాబోతోంది. మరి.. మూడోసారి కలసి వర్క్ చేస్తున్న విష్ణు, నాగేశ్వర్ రెడ్డి.. మరో హిట్ ను అందుకుంటారేమో చూద్దాం..!
resentga indo chainees chitram 'kung phoo yoga'loo jakichan sarasana aadipaadina amaira dastur.. ippudu tollivood entry istondi. gatamlo dhanush dabbing moovee 'anekudu'thoo meppinchina ee butey.. ippudu manchu vishnu sarasana meravabotondi. vishnu heeroga roopondabotunna “aachaari america yaatra” ane chitramlo heroin gaa amaira dasturnu teesukunnarata. nijaaniki ee sinima kosam kotta heroin vetalo unna unit.. elaaguu talivudku amaira kotte kada anukunnaremo ee beautiine vishnu sarasana final chesaru. konnaallugaa comedy jaanarlone hit kotte prayatnamlo unnaadu manchu vishnu. gatamlo tanaku ‘denikaina redy’ vanti hit ichina ji.nageshwar redditho.. vishnu kalasi work chestunna moodo chitramidi. gatha edaadi veeriddari combination loo ‘eedo rakam audo rakam’ ane sinima vachindi. ika pakka comersial enter tinerga roopondanunna “aachaari america yaatra”  sinimaanu ml kumar chaudari nirmistundagaa.. indulo brahmeetho sahaa paluvuru star commadians natinchabotunnarata. marchi-19na ee sinima praarambham kabotondi. mari.. moodosari kalasi work chestunna vishnu, nageshwar reddi.. maro hit nu andukuntaremo chuddam..!